Source: https://finlex.fi/fi/laki/alkup/1984/19840660
Timestamp: 2020-04-10 10:12:40+00:00
Document Index: 13406740

Matched Legal Cases: ['kko ', 'kko ', '§8', '§9', '§10', '§13']

Laki työehtosopimuslain muuttamisesta 660/1984 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1984 › 660/1984
660/1984
Annettu Helsingissä 7 päivänä syyskuuta 1984
muutetaan 7 päivänä kesäkuuta 1946 annetun työehtosopimuslain (436/46) 7 §:n 1 momentti, 9 §:n 1 momentti ja 10 § sekä
lisätään 8 §:ään uusi 2 momentti ja lakiin uusi 13 a § seuraavasti:
Työehtosopimukseen sidottu työnantaja ja työntekijä, joka tietensä rikkoo työehtosopimuksen määräyksiä, voidaan tuomita siitä maksamaan, työnantaja korkeintaan yhdeksänkymmenentuhannen markan ja työntekijä korkeintaan yhdeksänsadan markan hyvityssakko.
Työehtosopimukseen osallisen yhdistyksen katsotaan laiminlyöneen 1 momentissa tarkoitetun valvontavelvollisuutensa, mikäli selvää ja riidatonta työehtosopimuksen määräystä ei ole sovellettu työehtosopimukseen osallisten yhdistysten yksimielisen kannan mukaisesti eikä väärää soveltamista olosuhteet huomioon ottaen nopeasti korjata, kun se on tullut yhdistyksen tietoon.
Työehtosopimukseen osallisen tai muutoin sidotun yhdistyksen ja työnantajan, joka ei täytä sopimuksesta johtuvia, 8 §:ssä mainittuja velvollisuuksiaan, on, jollei työehtosopimuksessa ole toisin määrätty, vahingonkorvauksen asemesta maksettava hyvityssakko. Tämä hyvityssakko ei saa olla yhdeksääkymmentätuhatta markkaa suurempi.
Hyvityssakkoon tuomittaessa on otettava huomioon kaikki esiin tulleet asianhaarat, kuten vahingon suuruus, syyllisyyden määrä, toisen osapuolen rikkomukseen mahdollisesti antama aihe ja yhdistyksen tai yrityksen koko. Tuomittu hyvityssakko menee, jollei työehtosopimuksessa ole toisin määrätty, vahinkoa kärsineelle, milloin omaisuusvahinkoa on syntynyt, mutta muuten sille asianosaiselle, jonka vaatimuksesta tuomio on annettu. Jos hyvitysmäärään oikeutettuja asianosaisia on useampia, tuomiossa on määrättävä, huomioon ottamalla kunkin niistä tai niiden jäsenten ja edustettavien kärsimän vahingon suuruus, miten tuomittu määrä on mainittujen asianosaisten kesken jaettava.
Edellä 7 ja 9 §:ssä mainitut markkamäärät tulee asetuksella tarkistaa kolmivuotiskausittain rahan arvon muutosta vastaavasti.
Hallituksen esitys 39/84
Sosiaalivaliok. miet. 9/84
Suuren valiok. miet. 89/84
Helsingissä 7 päivänä syyskuuta 1984
7 §8 §9 §10 §13 a §